पलारी| अखिल भारतीय विद्यार्थी परिषद द्वारा सेल्फी विथ कैंपस अभियान ब्लॉक के सभी स्कूल में चलाया जा रहा है। जिला संयोजक लोकेश यदु ने बताया कि इस आयोजन में छात्रों के साथ सेल्फी ली गईं और पूरे देश में सदस्यों द्वारा संगठन से जोड़ने के उद्देश्य से अभियान चलाया जा रहा है। इस अभियान से एक ओर संगठन मजबूत होगा, वहीं युवाओं को राष्ट्रीयता की भावना से ओतप्रोत होकर राष्ट्र निर्माण में सहयोग मिलेगा। कार्यक्रम में नगर अध्यक्ष रवि श्रीवास्तव, नगर मंत्री संजू, लक्की, यमन, ऋतु, किरण, डुगेश्वर, जयंत, डेमन, मुकेश, चुनेश आदि समस्त कार्यकर्ता शामिल रहे।